Die kerk (4) - www.bybelkennis.co.za
How richly does he supply us with the means of contemplating his mercy when, as frequently happens, he continues to visit miserable sinners with unwearied kindness – Calvyn
Ons het na tweede beelde van die kerk gekyk: die kerk as huisgesin van God en die kerk as liggaam van God. Ons kom nou by die derde beeld.
Beeld#3: Die kudde van God
Hierdie beeld van die Herder en sy kudde is aan ons goed bekend. Ons kry hierdie beeld in verskeie boeke van die Bybel. Waarskynlik die mooiste beskrywing kry ons in Johannes 10. Jesus is die Herder van die kerk.
Hy is ‘n opregte Herder: Ek is die goeie herder. Die goeie herder lê sy lewe af vir sy skape. Jesus is die hekwagter: niemand kom in die kraal as die hekwagter nie die hek oopmaak nie. Die enigste veiligheid vir die kudde is in Jesus Christus.
‘n Belangrike beeld vir kerke vandag is die herder wat sy verlore skape soek. Ons is meer gemaklik om om te sien na die skape in die kraal en doen niks aan dié buite die kraal nie. Christus se voorbeeld dring ons om uit te gaan en verlore skape te soek. Dit is nie maklik om hierdie verlore skape in die midde van die gemeente te ontvang nie. Ons vreugde moet wees as ons een wat afgedwaal het weer vind.
Natuurlik moet ‘n herder sy kudde versorg. In Psalm 23 lees ons van skape wat rus in groen weivelde en gebring word na waters waar rus is. In Johannes 10 sê die skrywer dat die skape die herder se stem ken en daarom volg hulle hom. Die kudde kan onderskei.
Volgende keer kyk ons na die laaste beeld: Die kerk is die bruid van Christus.
by Mitch Kalp · Published 27/03/2012 · Last modified 28/09/2014
Laaste 30 Dae: 22,936
Laaste 365 Dae: 299,084